พระราชกฤษฎีกาจัดตั้งเทศบาลเมืองวารินชำราบจังหวัดอุบลราชธานีพ.ศ. ๒๕๓๘ ภูมิพลอดุลยเดชป.ร.ให้ไว้ ณ วันที่๒๓ กันยายน พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลเมืองโดยเปลี่ยนแปลงฐานะเทศบาลตำบลวารินชำราบอำเภอวารินชำราบ จังหวัดอุบลราชธานี เป็นเทศบาลเมืองวารินชำราบ จังหวัดอุบลราชธานีอาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)พุทธศักราช ๒๕๓๘ และมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองวารินชำราบจังหวัดอุบลราชธานี พ.ศ. ๒๕๓๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงฐานะเทศบาลตำบลวารินชำราบอำเภอวารินชำราบ จังหวัดอุบลราชธานี เป็นเทศบาลเมืองมีชื่อว่า เทศบาลเมืองวารินชำราบจังหวัดอุบลราชธานีมาตรา ๔ ให้กำหนดเขตเทศบาลเมืองวารินชำราบจังหวัดอุบลราชธานี ไว้ดังนี้หลักเขตที่๑ ตั้งอยู่ริมแม่น้ำมูลฝั่งใต้ตรงเส้นแบ่งเขตอำเภอวารินชำราบกับอำเภอเมืองอุบลราชธานีด้านเหนือจากหลักเขตที่๑ เป็นเส้นเลียบริมแม่น้ำมูลฝั่งใต้ ไปทางทิศตะวันออกเฉียงเหนือ ถึงหลักเขตที่ ๒ซึ่งตั้งอยู่ริมแม่น้ำมูลฝั่งใต้ ตรงจุดที่ริมแม่น้ำมูลฝั่งใต้ตัดกับเส้นตั้งฉากกับศูนย์กลางถนนบ้านท่าบ้งมั่งตรงจุดซึ่งอยู่ห่างจากศูนย์กลางถนนประชาสันติบรรจบกับศูนย์กลางถนนบ้านท่าบ้งมั่งไปทางทิศตะวันออก ตามแนวศูนย์กลางถนนบ้านท่าบ้งมั่ง ระยะ ๔๐๐ เมตรด้านตะวันออกจากหลักเขตที่๒ เป็นเส้นขนานตามแนวเหนือใต้ไปทางทิศใต้ ถึงหลักเขตที่ ๓ ซึ่งตั้งอยู่ริมแนวเขตมณฑลทหารบกที่๖ ด้านเหนือจากหลักเขตที่๓ เป็นเส้นเลียบแนวเขตมณฑลทหารบกที่ ๖ ด้านเหนือไปทางทิศตะวันตก จนสุดแนวเขตมณฑลทหารบกที่๖ ด้านเหนือ และเลียบแนวเขตมณฑลทหารบกที่ ๖ ด้านตะวันตก ไปทางทิศใต้ ถึงหลักเขตที่๔ ซึ่งตั้งอยู่ตรงมุมแนวเขตมณฑลทหารบกที่ ๖ ด้านตะวันตกบรรจบกับแนวเขตมณฑลทหารบกที่ ๖ ด้านใต้จากหลักเขตที่๔ เป็นเส้นตรงไปทางทิศตะวันออกเฉียงใต้ ถึงหลักเขตที่ ๕ซึ่งตั้งอยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๒๔ สีคิ้ว -อุบลราชธานี ระยะ ๗๐ เมตร ฟากตะวันออกด้านใต้จากหลักเขตที่๕ เป็นเส้นตรงไปทางทิศตะวันตก ผ่านทางหลวงแผ่นดินหมายเลข ๒๔ สีคิ้ว - อุบลราชธานีถึงหลักเขตที่ ๖ ซึ่งตั้งอยู่ริมทางหลวงแผ่นดินหมายเลข ๒๑๗๘ วารินชำราบ - หนองงูเหลือม ฟากตะวันออกตรงจุดซึ่งอยู่ห่างจากศูนย์กลางถนนเทศบาล ๑๒ บรรจบกับทางหลวงแผ่นดินหมายเลข๒๑๗๘ วารินชำราบ - หนองงูเหลือม ฟากตะวันออก ไปทางทิศใต้ตามแนวทางหลวงแผ่นดินหมายเลข ๒๑๗๘ วารินชำราบ - หนองงูเหลือม ฟากตะวันออก ระยะ ๕๐เมตรด้านตะวันตกจากหลักเขตที่๖ เป็นเส้นตรงไปทางทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ริมทางรถไฟสายตะวันออกเฉียงเหนือกรุงเทพฯ - อุบลราชธานี ฟากใต้ ตรง กม. ๕๗๓ + ๒๔๐จากหลักเขตที่๗ เป็นเส้นตรงไปทางทิศเหนือ บรรจบหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองวารินชำราบให้รัฐมนตรีว่าการกระทรวงมหาดไทยแต่งตั้งคณะเทศมนตรีเทศบาลตำบลวารินชำราบซึ่งพ้นจากตำแหน่งในวันที่พระราชกฤษฎีกานี้ใช้บังคับเพื่อดำเนินกิจการในหน้าที่ของคณะเทศมนตรีเทศบาลเมืองวารินชำราบไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองวารินชำราบ จังหวัดอุบลราชธานี พ.ศ.๒๕๓๘(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากเทศบาลตำบลวารินชำราบ ในท้องที่ตำบลวารินชำราบและตำบลคำน้ำแซบ อำเภอวารินชำราบ จังหวัดอุบลราชธานี มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลเมืองวารินชำราบ จังหวัดอุบลราชธานี จึงจำเป็นต้องตราพระราชกฤษฎีกานี้ศิริยา/พิมพ์๑๓ ธันวาคม ๒๕๔๙วาทินี/ผู้จัดทำ๑๓ ธันวาคม ๒๕๔๙ปิติวรรณ/ปรับปรุง๘ เมษายน ๒๕๖๓อรญา/ตรวจ๙ มิถุนายน ๒๕๖๓[๑]ราชกิจจานุเบกษา เล่ม ๑๑๒/ตอนที่ ๔๐ ก/หน้า ๖๖/๒๔ กันยายน ๒๕๓๘